**Iar...**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vise se sparg în valuri

De suferinţă tăcută,

Ce scaldă în zgomot disperarea

Minciunii ce se pierde

În sentimente ce dor.

Secrete suspină în zare

Şi golesc din suflet speranţa

Pierdută-ntr-un colţ de mister,

Ce râde cu lacrimi moarte

Prin cioburi de raze

Secate de sincerităţi şi amor.

Greşeli bântuie iar prezentul

Unei iluzii de fericire,

Căci gândul e măcinat încă

De o fantomatică mare,

Ce nu se abţine să insiste

Cu un iar şi iar…

Pustiit de culoare.